Formularea unei reclamații

Comisia australiană pentru drepturile omului este un organism independent care investighează și soluționează reclamațiile privind discriminarea ilegală pe baza sexului, a rasei, a unui handicap și a vârstei, discriminarea ILO 3 [Organizația Internațională a Muncii] și încălcarea drepturilor omului.

**Motivele pentru care puteți face o reclamație**

|  |
| --- |
| * ***Discriminarea* *sexuală* - include hărțuirea sexuală și discriminarea pe criterii de sex, identitatea de gen, statutul intersexual,** sarcina, starea civilă sau relațională, alăptarea, responsabilitățile familiale și orientarea sexuală. * ***Discriminarea persoanelor cu handicap* - include discriminarea pe criterii de** handicap [fizic, intelectual, senzorial, de învățare și psihic; boli; afecțiuni medicale; leziuni legate de muncă; handicapuri în trecut, prezente și viitoare; și](http://www.hreoc.gov.au/complaints_information/DDA_complaints.html) ajutoare pentru persoane cu handicap; câini însoțitori și asocierea cu o persoană cu handicap. * ***Discriminarea* *rasială* - include ura rasială și discriminarea pe bază de rasă,**  [culoare, apartenență, origine națională sau etnică și statut de imigrant.](http://www.hreoc.gov.au/complaints_information/RDA_complaints.html) * ***Discriminarea pe motive de vârstă* - include discriminarea bazată pe faptul că ești prea tânăr sau prea bătrân.** * ***Discriminarea ILO 3 -* include discriminarea în ocuparea forței** de muncă **pe motive de religie, cazier, activitate sindicală, opinie politică și origine socială.** * ***Drepturile omului -* includ** **acțiuni ale Commonwealth-ului sau în numele acestuia, acțiuni despre care se presupune că încalcă anumite instrumente internaționale privind drepturile omului, precum** Pactul internațional cu privire la **drepturile civile și politice [Covenant on Civil and Political Rights], Convenția privind drepturile copilului [Convention on the Rights of the Child] și Convenția privind drepturile persoanelor cu handicap [Convention on the Rights of Persons with Disabilities].** |

Puteți face o reclamație, indiferent unde locuiți în Australia și nu costă nimic pentru a face o reclamație. Pașii din procesul de reclamație sunt prezentați mai jos.

# Informați-vă

* Dacă nu sunteți sigur că puteți face o reclamație cu privire la un anume subiect, puteți contacta Serviciul Național de Informații al Comisiei prin telefon la numărul **1300 656 419** sau prin e-mail către  [infoservice@humanrights.gov.au](mailto:infoservice@humanrights.gov.au)
* Vă putem trimite un formular de reclamație pentru a demara procesul.
* Dacă nu vă putem ajuta, vom încerca să vă recomandăm cuiva care vă poate ajuta.

# Faceți o reclamație

* O reclamație trebuie făcută în scris. Va trebui să completați un formular de reclamație și să-l expediați prin poștă sau prin fax înapoi la biroul nostru sau puteți face o reclamație online pe situl nostru  [www.humanrights.gov.au](http://www.humanrights.gov.au).
* Puteți face o reclamație în limba dorită și vă putem ajuta să vă scrieți reclamația, dacă este necesar.
* Nu aveți nevoie de un avocat ca să faceți o reclamație.
* Dacă nu ne putem ocupa de plângerea dvs., vă vom explica motivul.

# Investigația

* Vă vom contacta pentru a discuta despre reclamația dumneavoastră și s-ar putea să vă solicităm să furnizați mai multe informații.
* În general, Comisia va contacta persoana sau organizația de care vă plângeți și îi va furniza o copie a reclamației dumneavoastre. S-ar putea să îi cerem să furnizeze informații specifice și/sau un răspuns la reclamația dvs. Informațiile furnizate Comisiei ca răspuns la reclamația dumneavoastră pot conține informații personale, inclusiv informații sensibile, despre dumneavoastră.
* În unele cazuri, s-ar putea să decidem să nu continuăm cu reclamația dumneavoastră. Dacă se întâmplă asta, vă vom explica motivul.
* S-ar putea să discutăm cu dumneavoastră despre încercarea de a rezolva reclamația prin conciliere.

# Concilierea

* Concilierea înseamnă că încercăm să vă ajutăm pe dumneavoastră și persoana sau organizația de care vă plângeți să găsiți o modalitate de a rezolva problema.
* Concilierea poate avea loc printr-o întâlnire față în față numită "conferință de conciliere" sau printr-o conferință telefonică. În unele cazuri, reclamațiile pot fi rezolvate printr-un schimb de e-mailuri și conversații cu mediatorul.
* Reclamațiile pot fi rezolvate în diferite moduri. De exemplu, printr-o scuză, o schimbare de politică sau prin compensație.

# O posibilă acțiune în instanță – discriminare be bază de sex, handicap, rasă și vârstă

* Comisia nu are competența de a decide dacă a avut loc o discriminare ilegală.
* În cazul în care reclamația dumneavoastră nu este rezolvată sau este întreruptă din alt motiv, puteți sesiza instanța. Instanța poate decide dacă s-a produs o discriminare ilegală.
* Aveți 60 de zile de la data la care Comisia termină plângerea, timp în care puteți face o cerere la Curtea Federală de Circuit din Australia sau la Curtea Federală a Australiei.
* Comisia nu poate sesiza instanța de judecată și nici nu vă poate ajuta să vă prezentați cazul în instanță.
* S-ar putea să trabuiască să discutați cu un avocat sau să contactați un serviciu juridic pentru asistență dacă doriți să mergeți în instanță.

# Decizie/Raport – discriminare ILO 3 și drepturile omului

* În cazul în care reclamația nu este soluționată sau este suspendată din alte motive, Președintele Comisiei poate decide dacă a avut loc o discriminare ILO 3 sau o încălcare a drepturilor omului.
* În cazul în care Președintele este convins că a avut loc o discriminare sau o încălcare a drepturilor omului, Președintele poate raporta cazul Procurorului General Federal. În raport, Președintele poate recomanda compensație pentru orice pierdere sau vătămare prin care a trecut o persoană. Raportul poate fi înaintat Parlamentului.
* Exemple de decizii ale Președintelui privind discriminarea și drepturile omului sunt disponibile pe situl internet al Comisiei la <http://www.humanrights.gov.au/publications/reports-minister-under-ahrc-act>.

# De unde puteți obține mai multe informații?

Datele de contact ale Comisiei australiene pentru drepturile omului sunt:

**Prin telefon**Serviciul Național de Informații: 1300 656 419

TTY: 1800 620 241

NRS 133 677

Fax: (02) 9284 9611

Dacă aveți nevoie de un interpret, puteți suna la **131 450** și puteți cere să vă pună în legătură cu Comisia australiană pentru drepturile omului.

Dacă nu auziți sau aveți deficiențe de auz ne puteți contacta prin TTY la 1800 620 241. Dacă nu auziți sau aveți deficiențe de auz sau de vorbire, ne puteți contacta, de asemenea, prin intermediul Serviciului Național de Releu (NRS) la numărul 133 677. Dacă aveți nevoie de un interpret Auslan, putem aranja asta pentru dumneavoastră.

Dacă sunteți nevăzător sau aveți o deficiență de vedere, putem furniza informații în formate alternative, la cerere.

**Adresa poștală**  
GPO Box 5218  
Sydney NSW 2001

E-mail online: [infoservice@humanrights.gov.au](mailto:infoservice@humanrights.gov.au)   
Website: [www.humanrights.gov.au](http://www.humanrights.gov.au)

Puteți face o plângere online vizitând pagina de internet  
<http://www.humanrights.gov.au/complaints/lodging-your-complaint>.

## Consultanță juridică generală

Dacă vă gândiți să faceți o plângere, ar trebui să obțineți o consultație juridică. Există servicii juridice comunitare care pot oferi consiliere gratuită cu privire la discriminare și hărțuire.

Puteți contacta un serviciu de asistență juridică la (<https://www.nationallegalaid.org/for-individuals/>) sau cel mai apropiat centru juridic comunitar ([www.naclc.org.au/directory](http://www.naclc.org.au/directory)).

**Notă: Informațiile din această fișă informativă sunt doar un ghid. Ele nu înlocuiesc consultația juridică.**